PRIN เล็งออกหุ้นกู้ 500 ลบ.อายุ 3 ปี ขายรายใหญ่ 22-24 ม.ค.62
PRIN เล็งออกหุ้นกู้ 500 ลบ.อายุ 3 ปี ขายรายใหญ่ 22-24 ม.ค.62 หวังนำเงินใช้คืนหนี้เดิม-ทุนหมุนเวียนบริษัท
8 ม.ค. 2562

บริษัท ปริญสิริ จำกัด (มหาชน) หรือ PRIN เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 มูลค่าไม่เกิน 500 ล้านบาท อายุ 3 ปี ครบกำหนดไถ่ถอนปี พ.ศ.2565 อัตราดอกเบี้ยคงที่ร้อยละ 6 ต่อปี จ่ายดอกเบี้ยทุกๆ 3 เดือน ตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 22-24 ม.ค.62 โดยมีบล.โนมูระ พัฒนสิน และ บล.โกลเบล็กเป็นผู้จัดการการจัดจำหน่ายหุ้นกู้
ทั้งนี้ บริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้เพื่อใช้ชำระคืนหนี้เดิม ซึ่งอาจรวมถึงตั๋วแลกเงินและหุ้นกู้ที่จะครบกำหนดไถ่ถอน และ/หรือเพื่อใช้เป็นเงินทุนหมุนเวียนในการดำเนินกิจการของผู้ออกหุ้นกู้